02016R1239 — RO — 29.10.2017 — 001.001

Acest document are doar scop informativ și nu produce efecte juridice. Instituțiile Uniunii nu își asumă răspunderea pentru conținutul său. Versiunile autentice ale actelor relevante, inclusiv preambulul acestora, sunt cele publicate în Jurnalul Oficial al Uniunii Europene și disponibile pe site-ul EUR-Lex. Aceste texte oficiale pot fi consultate accesând linkurile integrate în prezentul document.

Astfel cum a fost modificat prin:

▼B

REGULAMENTUL DE PUNERE ÎN APLICARE (UE) 2016/1239 AL COMISIEI

din 18 mai 2016

de stabilire a normelor de aplicare a Regulamentului (UE) nr. 1308/2013 al Parlamentului European și al Consiliului în ceea ce privește sistemul de licențe de import și de export

(Text cu relevanță pentru SEE)

Articolul 1

Definiții

În sensul prezentului regulament, se aplică definiția termenului „declarant” astfel cum este prevăzută la articolul 5 punctul 15 și cea a termenului „gestionarea riscurilor” astfel cum este prevăzută la articolul 5 punctul 25 din Regulamentul (UE) nr. 952/2013 al Parlamentului European și al Consiliului ( 1 ), precum și definiția termenului „exportator” astfel cum este prevăzută la articolul 1 punctul 19 din Regulamentul delegat (UE) 2015/2446 al Comisiei ( 2 ). De asemenea, se aplică definițiile prevăzute la articolul 1 din Regulamentul delegat (UE) 2016/1237.

Articolul 2

Depunerea de cereri pentru licențe și eliberarea acestora

(1) Cererile pentru licențe se depun, iar licențele se eliberează prin intermediul unei aplicații de tehnologie a informației („aplicații IT”) care respectă standardele de integritate și calitate stabilite în secțiunea 3 partea B din anexa I la Regulamentul delegat (UE) nr. 907/2014 al Comisiei ( 3 ).

Dacă astfel de aplicații IT nu sunt disponibile sau nu sunt eficace și ca măsură alternativă în caz de defecțiune a aplicațiilor IT, se pot depune cereri pentru licențe și se pot elibera licențe și utilizând o versiune imprimată a modelului inclus în anexa I la prezentul regulament și ținându-se seama de instrucțiunile prevăzute în anexa respectivă.

(2) Denumirile și adresele autorităților care dețin competența de a primi cererea și de a elibera licența se publică pe site-ul oficial al autorităților respective sau pe site-ul oficial pe care sunt tratate chestiunile din domeniul comerțului cu produse agricole al fiecărui stat membru.

(3) Cererile și licențele se completează și se eliberează în format dactilografiat într-una dintre limbile oficiale ale Uniunii, astfel cum specifică autoritățile competente ale statului membru emitent.

(4) Autoritățile competente ale statelor membre pot, dacă este nevoie, să ceară traducerea textelor nearmonizate din cererile de licențe sau din documentele însoțitoare în limba oficială, sau într-una dintre limbile oficiale ale statului membru respectiv, costurile fiind suportate de solicitant.

(5) Cererea de licență se completează în funcție de scopul licenței și conform avizului privind licențele de import și de export pentru produsele agricole ( 4 ).

(6) Autoritatea care eliberează licențe nu acceptă cereri care nu respectă normele aplicabile ale Uniunii. Aceasta eliberează fără întârziere licența, folosind informațiile acceptate astfel cum au fost completate de solicitant și completând informațiile conform precizărilor din avizul privind licențele de import și de export pentru produsele agricole. Autoritățile care eliberează licențe validează, pe exemplare pe suport de hârtie, documentul eliberat, semnându-l, precum și ștampilându-l sau aplicând un timbru sec. Exemplarele electronice se validează în conformitate cu standardele menționate la alineatul (1).

Articolul 3

Termene

(1) Prin derogare de la articolul 5 din Regulamentul (CEE, Euratom) nr. 1182/71 al Consiliului ( 5 ), ziua în care se depune o cerere pentru o licență este considerată a fi ziua lucrătoare în care cererea este primită de autoritatea care eliberează licențe, cu condiția ca respectiva cerere să fi fost primită cel târziu la ora 13:00, ora Bruxelles-ului.

O cerere primită după ora 13:00, ora Bruxelles-ului, într-o zi lucrătoare este considerată a fi fost depusă în prima zi lucrătoare următoare zilei în care a fost primită efectiv.

(2) Solicitarea de anulare a unei cereri pentru o licență poate avea doar formă electronică sau scrisă, iar autoritatea care eliberează licențe trebuie să o primească până la ora 13:00, ora Bruxelles-ului, în ziua în care este primită cererea.

▼M1

(3) Dacă în prezentul regulament este stabilit un termen pentru proceduri, iar data de deschidere sau de închidere a termenului este o zi de sâmbătă, de duminică sau o sărbătoare legală astfel cum este definită în Regulamentul (CEE, Euratom) nr. 1182/71:

▼M1

(4) Prin derogare de la alineatul (3), în cazul în care, în sensul prezentului regulament, se aplică un termen-limită pentru notificarea cantităților de produse vizate de cererile de licențe în cadrul unui contingent tarifar sau pentru notificarea cantităților neutilizate în cadrul unui contingent tarifar, termenul-limită respectiv expiră la încheierea ultimei ore a ultimei zile, indiferent dacă ziua respectivă este o zi de sâmbătă sau de duminică sau o sărbătoare legală.

▼B

Articolul 4

Numărul de înregistrare și identificare a operatorilor economici

(1) Numărul de înregistrare și identificare a operatorilor economici („numărul EORI”) atribuit solicitantului, titularului sau cesionarului în temeiul articolului 9 din Regulamentul (UE) nr. 952/2013 se introduce în secțiunea 4 sau, dacă este cazul, în secțiunea 6 din cerere și licență.

Solicitanții sau autoritățile care eliberează licențe pot, în baza unor instrucțiuni naționale, să menționeze numărul EORI al solicitantului, al titularului sau al cesionarului în secțiunea 20, cu condiția ca numele sau numărul de identitate din secțiunea 4 sau 6 să fie legat de numărul EORI din secțiunea 20.

(2) Atunci când produsele sunt declarate în scopul punerii în liberă circulație sau al exportului de către un reprezentant vamal menționat la articolul 18 din Regulamentul (UE) nr. 952/2013, numărul EORI al titularului sau al cesionarului se menționează în elementul corespunzător de date ale declarației vamale electronice.

Articolul 5

Cuantumul garanției

(1) Dacă este necesară o garanție în conformitate cu articolul 4 alineatul (1) din Regulamentul delegat (UE) 2016/1237, cuantumul garanției este cel stabilit în anexa II la prezentul regulament.

(2) Dacă cuantumurile rezultate din conversia cuantumurilor în euro în sume în monedă națională care urmează să fie introduse în licențe conțin zecimale, cuantumul garanției se rotunjește în sens descendent până la următorul număr întreg în monedă națională.

Articolul 6

Extrasele

(1) În cazul în care cantitatea indicată în licență trebuie împărțită din considerente procedurale sau logistice ori dacă titularul sau cesionarul trebuie să utilizeze o licență eliberată în format electronic într-un stat membru într-un alt stat membru neconectat la aplicațiile IT ale statului membru emitent, autoritatea care eliberează licențe poate, la solicitarea titularului sau a cesionarului, să elibereze extrase din licențe („extrase”).

(2) Extrasele au aceleași efecte legale ca licențele din care sunt extrase, în limitele cantității pentru care se eliberează extrasele în cauză.

(3) Procedurile referitoare la depunerea de cereri de licențe, precum și la eliberarea și returnarea acestora se aplică și extraselor. Autoritatea care eliberează licențe poate prevedea proceduri simplificate referitoare la depunerea de cereri.

(4) Autoritatea care eliberează licențe scade cantitatea indicată în extras din cantitatea indicată în licența originală, majorată, dacă este cazul, cu toleranța, iar cuvântul „extras” se înscrie pe licența originală lângă cantitatea scăzută.

(5) Extrasele se eliberează fără întârziere și fără costuri suplimentare fie în format electronic, fie în formă imprimată, utilizându-se modelul prevăzut în anexa I.

(6) Dintr-un extras nu se mai face un altul.

(7) Titularul returnează autorității care eliberează licențe exemplarul pe care îl deține al extrasului care a fost utilizat sau a expirat, împreună cu exemplarul propriu al licenței originale.

Articolul 7

Perioada de valabilitate

(1) Pentru produsele enumerate în anexa II, perioada de valabilitate a licențelor este cea stabilită în anexa respectivă.

(2) O licență este valabilă începând cu ziua efectivă a eliberării indicată în secțiunea 25 a licenței de import sau în secțiunea 23 a licenței de export, astfel cum este validată prin codul sau ștampila autorității care eliberează licențe. Ziua respectivă se include în calculul perioadei de valabilitate a licenței.

Dacă, în temeiul unei legislații specifice, se aplică o altă dată de începere a perioadei de valabilitate, autoritatea care eliberează licențe indică, în plus, data respectivă, precedată de sintagma „valabilă începând de la” în căsuțele licențelor menționate la primul paragraf.

Articolul 8

Toleranța și rotunjirea

(1) Toleranța pozitivă sau negativă menționată la articolul 5 alineatul (4) din Regulamentul delegat (UE) 2016/1237 este de cel mult 5 %.

(2) La calcularea cantităților, se aplică următoarele reguli privind rotunjirea:

Articolul 9

Declarația vamală

(1) Declarația vamală se referă la licență sau extras utilizând un cod special și numărul de eliberare al licenței indicat în secțiunea 25 a licenței de import sau în secțiunea 23 a licenței de export, astfel cum se stabilește în titlul II din anexa B la Regulamentul de punere în aplicare (UE) 2015/2447 al Comisiei ( 6 ), sau, dacă este cazul, în conformitate cu anexa I secțiunea 2 punctul 4.

(2) Aplicațiile IT ale autorității care eliberează licențe pot oferi biroului vamal acces direct la licența sau extrasul electronic(ă). Dacă nu este disponibil accesul direct, declarantul sau autoritatea care eliberează licențe trimite biroului vamal licența sau extrasul în format electronic.

Dacă aplicațiile IT ale autorității care eliberează licențe sau ale biroului vamal nu sunt adaptate pentru a face posibilă aplicarea primului paragraf, licențele sau extrasele se pot trimite pe suport de hârtie.

(3) Declarantul transmite biroului vamal exemplarul licenței sau al extrasului pe suport de hârtie al titularului sau îl pune la dispoziția autorităților vamale în conformitate cu articolul 163 din Regulamentul (UE) nr. 952/2013.

Articolul 10

Atribuire și vize

(1) În normele de procedură pentru eliberarea licențelor electronice se desemnează autoritatea care trebuie să indice cantitatea pusă în liberă circulație sau exportată pe licență și se precizează modul în care declarantul și autoritatea care eliberează licențe obțin acces la aceste informații.

(2) Pe o licență pe suport de hârtie, biroul vamal indică și validează cantitatea pusă în liberă circulație sau exportată ori, dacă acest lucru este prevăzut în normele administrative naționale, validează cantitatea indicată de declarant, în secțiunile 29 și 30 ale exemplarului titularului, o vizează și returnează exemplarul declarantului sau, dacă este prevăzut astfel de o legislație specifică, returnează exemplarul respectiv autorității care eliberează licențe.

(3) În cazul în care cantitatea pusă în liberă circulație sau exportată nu corespunde cantității indicate în licență, vama corectează mențiunea de pe licență indicând cantitatea efectivă în limitele cantității disponibile pe licență.

(4) Dacă nu este suficient spațiul destinat alocărilor pe licențele sau extrasele pe suport de hârtie, autoritățile pot atașa pagini suplimentare, care se validează prin ștampilarea acestor addenda.

(5) Data atribuirii este data acceptării declarației de punere în liberă circulație sau de export.

(6) Statele membre hotărăsc ce autoritate îndeplinește funcțiile menționate la prezentul articol în privința licențelor electronice și publică aceste informații pe site-ul lor public.

Articolul 11

Transferul

În cazul unei solicitări de transfer formulate de titular, datele cesionarului și data mențiunii în cauză se înregistrează pe licență în conformitate cu avizul privind licențele de import și de export pentru produsele agricole. Transferul se validează de către autoritatea care eliberează licențe.

În cazul unei retrocedări către titular, autoritatea care eliberează licențe validează pe licență retrocedarea și data acesteia în conformitate cu avizul privind licențele de import și de export pentru produsele agricole.

Transferul sau retrocedarea produce efecte de la data validării de către autoritatea care eliberează licențe.

Articolul 12

Depozitul

(1) Statele membre pot autoriza ținerea licenței într-un depozit în cadrul autorității care eliberează licențe, al agenției de plăți sau al vămii ori disponibilitatea acesteia în aplicațiile IT.

(2) Autoritatea care eliberează licențe stabilește atât cazurile în care se aplică ținerea unei licențe în depozit în cadrul autorităților implicate în procedura de punere în liberă circulație sau de export, cât și condițiile pe care trebuie să le îndeplinească titularul sau cesionarul.

(3) Statele membre desemnează autoritatea implicată în sistemul de depozit care urmează să îndeplinească funcțiile menționate la articolul 10 și publică aceste informații pe site-ul lor public.

(4) Declarantul adaugă, în căsuța 44 de pe declarația vamală pe suport de hârtie sau în elementul corespunzător de date al declarației vamale electronice, mențiunea „în depozit” lângă numărul de eliberare al licenței. Pentru licențele electronice, statele membre pot acorda o derogare de la această obligație sau pot aplica un cod special în acest scop.

Articolul 13

Integritatea și controlul licenței, asistență reciprocă

(1) Nu este permisă modificarea mențiunilor de pe licențe sau extrase după eliberarea acestora.

(2) Dacă o autoritate vamală competentă are suspiciuni cu privire la acuratețea mențiunilor de pe licență sau extras, autoritatea respectivă returnează licența sau extrasul autorității care eliberează licențe. Dacă o autoritate care eliberează licențe are suspiciuni cu privire la acuratețea mențiunilor de pe licență sau extras, autoritatea respectivă returnează licența sau extrasul autorității vamale competente.

Primul paragraf nu se aplică dacă este vorba despre erori minore sau evidente pe care autoritatea care eliberează licențe sau autoritatea vamală competentă le poate remedia aplicând corect legislația.

(3) Dacă consideră că este necesară o corectură, autoritatea care eliberează licențe retrage licența sau extrasul și eliberează fără întârziere o licență sau un extras corectat(ă) corespunzător.

(4) În cazul licențelor sau extraselor electronice, autoritatea care eliberează licențe validează versiunea corectată, care înlocuiește versiunea inițială. Pe licențele sau extrasele pe suport de hârtie, autoritatea care eliberează licențe include mențiunea „licență corectată la …” sau „extras corectat la …”. Eventualele mențiuni anterioare se reproduc pe fiecare exemplar.

(5) Dacă nu consideră că este necesară o corectură, autoritatea care eliberează licențe confirmă acest lucru în aplicațiile IT. Pentru licențele și extrasele pe suport de hârtie, autoritatea care eliberează licențe marchează confirmarea corectitudinii pe licență sau extras aplicând viza „verificat la data …….” și aplică ștampila, inițialele și data sau aplică o metodă similară.

(6) La solicitarea autorității care eliberează licențe, titularul sau cesionarul returnează licența sau extrasul.

Dacă, pe baza gestionării riscului, este necesar să se verifice sau există suspiciuni cu privire la autenticitatea unei licențe sau a unui extras pe suport de hârtie ori a mențiunilor sau vizelor aplicate pe acestea, autoritatea respectivă returnează licența sau extrasul ori o fotocopie a acestora autorităților competente responsabile de verificare.

Solicitarea de verificare și răspunsul conținând rezultatul acesteia se comunică prin mijloace electronice, în conformitate cu Regulamentul (CE) nr. 515/97 al Consiliului ( 7 ), utilizându-se formularul standard inclus în avizul privind licențele de import și de export pentru produsele agricole. Autoritățile pot conveni asupra unei simplificări și mai mari, inclusiv asupra unor consultări directe utilizând lista birourilor vamale (COL) publicată pe site-ul oficial al Comisiei ( 8 ).

Autoritatea căreia i se adresează solicitarea se asigură că se trimite autorității solicitante un răspuns în termen de 20 de zile calendaristice atunci când autoritățile sunt stabilite în același stat membru. Dacă sunt implicate state membre diferite, răspunsul trebuie trimis în termen de 60 de zile calendaristice.

(7) Dacă se returnează o licență sau un extras, autoritatea competentă transmite părții în cauză, la cerere, ori notează și ștampilează o dată de primire pe o fotocopie pusă la dispoziție de partea respectivă.

Articolul 14

Îndeplinirea obligației și dovada

(1) Garanția pentru o licență se eliberează dacă au fost îndeplinite obligațiile menționate la articolul 24 din Regulamentul delegat (UE) nr. 907/2014 și la prezentul articol.

(2) Dreptul de a pune produsele în liberă circulație sau de a exporta este considerat a fi fost exercitat, iar obligația aferentă a fi fost îndeplinită în ziua în care este acceptată declarația vamală pertinentă în timpul perioadei de valabilitate a licenței și cu condiția ca:

(3) Dovada îndeplinirii obligației de a pune produsele în liberă circulație o reprezintă exemplarul din licență sau extras al titularului sau al cesionarului, vizat corespunzător de vamă, ori echivalentul electronic al acestuia.

(4) Dovada îndeplinirii obligației de a exporta o reprezintă:

(5) Dovada menționată la alineatul (4) litera (b) se furnizează și se verifică după cum urmează:

(c) autoritatea care eliberează licențe verifică informațiile primite, inclusiv corectitudinea datei de ieșire de pe teritoriul vamal al Uniunii, pe baza gestionării riscului. Dacă MRN-ul și baza de date a MRN-urilor ( 9 ) nu permit efectuarea de verificări adecvate, vama confirmă sau corectează data ieșirii, la solicitarea autorității care eliberează licențe și pe baza MRN-ului în cauză.

Dacă biroul vamal de export este stabilit în alt stat membru decât autoritatea care eliberează licențe, procedurile prevăzute la articolul 13 alineatul (6) al doilea paragraf se aplică mutatis mutandis.

Autoritățile pot conveni ca procedurile prevăzute la primul paragraf să fie efectuate direct între autoritățile în cauză. Autoritățile care eliberează licențe pot institui proceduri simplificate în sensul literei (a).

(6) Dovada că produsele au fost puse în liberă circulație trebuie primită de autoritatea care eliberează licențe în termen de 60 de zile calendaristice de la expirarea perioadei de valabilitate a licenței.

Dovada exportului și a ieșirii de pe teritoriul vamal al Uniunii trebuie primită de autoritatea care eliberează licențe în termen de 180 de zile calendaristice de la expirarea licenței.

Dacă perioadele prevăzute la primul și al doilea paragraf nu pot fi respectate din cauza unor probleme tehnice, autoritatea care eliberează licențe poate, la solicitarea titularului și pe baza unei dovezi prezentate de acesta, să prelungească perioadele respective, ex-post dacă este nevoie, până la maximum 730 de zile calendaristice, ținând seama de articolul 23 alineatul (4) din Regulamentul delegat (UE) nr. 907/2014.

(7) În cazul în care dețin deja informațiile necesare, autoritățile care eliberează licențe pot acorda o derogare de la obligația de a prezenta dovezile menționate la alineatele (2), (3) și (4).

Articolul 15

Licențe sau extrase de înlocuire și duplicate ale acestora

(1) Dacă o licență sau un extras pe suport de hârtie pentru produsele menționate la articolul 2 alineatul (1) litera (a) sau la articolul 2 litera (a) din Regulamentul delegat (UE) 2016/1237 este distrus(ă) parțial sau total ori este pierdut(ă), titularul sau cesionarul poate solicita autorității care eliberează licențe să elibereze o licență sau un extras de înlocuire. Licența sau extrasul de înlocuire substituie licența sau extrasul original(ă), inclusiv toate drepturile și obligațiile aferente.

Pentru licențele de înlocuire prevăzute la prezentul alineat se depune o garanție conform dispozițiilor de la articolul 5.

Dacă este găsită licența originală pierdută sau distrusă parțial, titularul returnează licența originală autorității care eliberează licențe, care eliberează de îndată garanția rămasă aferentă licenței originale.

(2) O licență sau un extras de înlocuire poate fi eliberat(ă) o singură dată și pentru perioada de valabilitate și soldul cantității rămase disponibile pentru licența sau extrasul original(ă).

Nu se eliberează o licență sau un extras de înlocuire dacă eliberarea licențelor sau extraselor pentru produsul în cauză este suspendată sau dacă aceasta (acesta) se referă la un contingent tarifar la import sau la export.

(3) Garanția aferentă licenței de înlocuire, împreună cu garanția aferentă licenței originale, dacă aceasta nu a fost găsită, se eliberează în conformitate cu articolul 14.

(4) Dacă solicitarea se referă la o licență sau la un extras distrus(ă) parțial sau total eliberat(ă) pentru alte produse decât cele menționate la articolul 2 alineatul (1) litera (a) sau la articolul 2 alineatul (2) litera (a) din Regulamentul delegat (UE) 2016/1237, se aplică următoarele condiții:

(c) cuantumul garanției care trebuie depusă pentru licența sau extrasul de înlocuire este de 150 % din garanția aferentă licenței originale, cu un minimum de 3 EUR per 100 de kilograme ori per hectolitru sau cap, ținându-se seama de soldul cantității disponibile rămase în momentul distrugerii și de toleranța pozitivă, dacă este aplicabilă. Soldul garanției disponibile care este aferent licenței originale poate fi folosit în momentul depunerii garanției pentru licența de înlocuire. Se eliberează imediat orice sumă cu care garanția aferentă licenței originale depășește garanția aferentă licenței de înlocuire, ținându-se seama de cantitatea disponibilă rămasă.